Lav et referat af nedenstående tekst:

Tekst:
Pernille Skipper fra Aalborg bliver ny politisk ordfører i Enhedslisten. Det skriver politikeren på Facebook. - Det havde jeg godt nok ikke regnet med, da jeg meldte mig ind for 17 år siden, skriver Pernille Skipper på Facebook. Pernille Skipper overtager posten efter Johanne Schmidt-Nielsen, der har været på posten siden folketingsvalget 2011. Selvom Enhedslisten ikke har nogen partileder, så har Johanne Schmidt-Nielsen som politisk ordfører været partiets spids, når der eksempelvis har været partileder-debat. Pernille Skipper har været medlem af Enhedslistens hovedbestyrelse og forretningsudvalg i årene 2009-2014. Hun har været medlem af Folketinget siden 2011. Pernille Skipper har gået på folkeskole i Gug og blev student i 2003 på Aalborghus Gymnasium. Herefter rykkede hun til København, hvor hun læste jura på Københavns Universitet.

Referat:
Pernille Skipper, der er fra Aalborg, bliver ny politisk ordfører for Enhedslisten.